
U IME REPUBLIKE SRPSKE!

Osnovni sud u Bijeljini, sudija Pašić Lejla, kao pojedinac, uz sudjelovanje Bjelica Nade, u svojstvu zapisničarke, u krivičnom predmetu optužene J.B., kćeri …, nastanjene u Ul…., B., te da ima boravište i u F. na adresi … zbog krivičnog djela samovlašća iz čl. 314 st.1. Krivičnog Zakonika Republike Srpske, na osnovu optužnice Okružnog Javnog Tužilaštva u Bijeljini broj T 140 KT 0030272 21 od 14.09.2022g., nakon glavnog i javnog pretresa održanog dana 28.02.2025g., u prisustvu optužene, branioca B.P. advokata iz B. i Okružnog Javnog Tužioca-Petković Saše, a dana 10.03.2025g., donio i javno objavio:

PRESUDU
Optužena:
	J.B., kci ..., rodjena ... godine u T., sa prebivalistem u B., ul. ... broj ..., pismena, udata, Srpkinja, drz. RS BiH, JMBG ...., neosudjivana,

	 Na osnovu odredbe čl. 298 st.1. tačka a ZKP-a:

OSLOBAĐA SE OD OPTUŽBE 
	DA je:

	Dana 09.07.2021. godine u vremenskom periodu od 07,00 do 17,00 sati u mjestu L., ulica ... (ranije bila ulica ...), znajuci da se vlasnik stana S.C. iz L. u to vrijeme nalazi na radnom mjestu u preduzecu gdje je zaposlen, smatrajuci da joj to pravo pripada, jer je taj stan naslijedila iza svog pokojnog oca, iako je znala da je njen pokojni otac E.B. odlukom Vrhovnog suda RS REV-409/04 od 23.05.2006. godine izgubio po tuzbi tuzitelja fabrike stolova i stolica L., podesnim sredstvom i fizickom snagom nasilno otvorila zakljucana ulazna vrata njegovog stana broj ... povrsine 61,47 m2, u naprijed navedenoj ulici, te na istom promijenila ulozak brave, 

	
	cime bi pocinila k.d. – samovlasce - iz cl. 314. stav 1. KZ RS. 

Na osnovu odredbe čl. 108 st.4. ZKP-a, oštećeni S.C. se upućuje da imovinsko pravni zahtjev ostvaruje u parničnom postupku.

Na osnovu odredbe čl. 100 st.1. ZKP-a, troškovi krivičnog postupka padaju na teret buđžetskih sredstava.


Obrazloženje

Okružno Javno Tužilaštvo u Bijeljini podnijelo je ovom sudu optužnicu protiv optužene zbog krivičnog djela samovlašća iz čl. 314 st.1. Krivičnog Zakonika i predložilo da se optužena nakon sprovedenog postupka oglasi krivom i da joj se za učinjeno krivično djelo izrekne odgovarajuća krivično pravna sankcija.

Optužba je dokazujući osnovanost podnesene optužnice izvela dokaze saslušanjem svjedoka i to: S.C. na glavnom pretresu od 29.06.2023g., kao i 17.07.2023g.,. takođe izvršen je uvid u materijalne dokaze –Naredbu o sprovođenju istrage od 06.09.2021g., Rješenje u predmetu broj 80 0 P 007963 09Gž od 17.02.2010g., Potvrdu od 12.07.2021g., Presudu u predmetu broj 80 0 P 007963 08P od 18.05.2009g., Presudu Osnovnog suda u Bijeljini broj 80 0 P 062718 14P od 13.05.2015g., Presudu Okružnog suda u Bijeljini broj 80 0 P 062718 15Gž od 18.12.2018g., Rješenje Vrhovnog suda Republike Srpske broj 80 0 P 062718 19 Rev od 01.04.2019g., Presudu Vrhvnog suda Republike Srpske broj Rev-409/04 od 23.05.2006g., Rješenje Fabrike Stolova i Stolica L. broj 153/01 od 12.03.2001g., Ugovor o korištenju stana broj 37/01 od 13.03.2001g., i Službenu zabilješku Policijske Stanica L. broj 15-1/01-814/21 od 09.07.2021g..

Odbrana je osporavajući osnovanost podnesene optužnice izvela dokaze saslušanjem svjedoka i to: T.A., K.T. i T.D. na glavnom pretresu od 23.10.2024g.. Takođe, na prijedlog odbrane sud je izvršio uvid u materijalne dokaze –Zapisnike sa glavne rasprave Osnovnog suda u Bijeljini, Odjeljenje u L. broj 80 0 P 002167 22 P2 od 17.10.2023g., Odluku Osnovnog suda u Bijeljini broj R 21/05 od 05.07.2005g., ugovor o korištenju stana broj 39/91 od 20.03.1991g., ugovor o korištenju stanja sa Potvrdom od 23.10.2024g., Izvod iz knjige položenih ugovora od 23.10.2024g., Rješenje o nasljeđivanju od 31.03.2021g., kao i osam fotografija.

Nakon sprovedenog dokaznog postupka donesena je odluka kao u izreci iz sljedećih razloga:

Ako se sagleda činjenični opis predmetne optužnice moze se zaključiti da se optuzenoj u sažetku rečeno stavlja na teret da je kritične prilike u vrijeme i mjestu znajući da je vlasnik stana S.C.  na poslu smatrajući da joj to pravo pripada jer je stan naslijedila iza svog pokojnog oca, iako je znala da je njen otac odlukom Vrhovnog suda Rev-409/04 од 23.05.2006. izgubio po tužbi tužitelja Fabrike stolova i stolica L., fizičkom snagom nasilno otvorila zaključana vrata njegovog stana a zatim promijenila uložak brave.

Dakle, predmetnom optužnicom se istovremeno tvrdi da je S.C.vlasnik predmetnog stana kao i optužena koja je stan naslijedila iza pokojnog oca uz optužni navod da je njen otac E.B. izgubio odlukom Vrhovnog suda po tuzbi tuzitelja Fabrike stolova i stolica L. iako se ne navodi šta je to izgubio E.B. pomenutom odlukom po tuzbi tuzitelja Fabrike stolova i stolica L. 

Treba reći da činjenični supstrat treba biti tako koncipiran da ne ostavlja nikakve dileme u pogledu misaone forme a ovdje to nije slučaj pri čemu sud mora reći da nema ovlaštenje da vrši intervenciju na predmetnom činjeničnom opisu jer bi time u ovoj situaciji povrijedio objektivni identitet optuznice a ono što je opisano u činjeničnom opisu predmetne optuznice ne sadrzi sve elemente bića predmetnog krivičnog djela samovlašća iz čl.314. став 1. KZRS, pa je valjalo donijeti odluku u skladu sa odredbom 298 st.1. tačka a. ZKP-a, i ne upuštati se u dokaznu vrijednost dokazne građe.

Odluka o imovinsko pravnom zahtjevu donesena je na osnvu odredbe čl. 108 st.4. ZKP-a, kojom se oštećeni S.C. upućuje da imovinsko pravni zahtjev ostvaruje u parničnom postupku.

Odluka o troškovima postupka donesena je na osnovu odredbe čl. 100 st.1. ZKP-a.

Pravna pouka:
Protiv ove odluke dozvoljena je žalba 
Okružnom sudu u Bijeljini putem ovog suda 
u roku od 15 dana, nakon prijema odluke 
u tri primjerka.


Sudija:

Pašić Lejla 

